b'\n_START_ARTICLE_\nForsyningsskip\n_START_PARAGRAPH_\nForsyningsskip (engelsk: Platform Supply Vessel eller Offshore Supply/Support Vessel) er skip som er spesielt utformet for \xc3\xa5 frakte forsyninger og tjenester til oljerigger, produksjonsskip, r\xc3\xb8rleggings fart\xc3\xb8y osv. med brennstoff, proviant, br\xc3\xb8nnutstyr, reservedeler, boreslam (Mud, brine) osv. Disse skipene varierer fra 50 til 100 meter i lengde. Den prim\xc3\xa6re funksjonen for de fleste av disse fart\xc3\xb8yene er logistisk st\xc3\xb8tte, men mange kan ogs\xc3\xa5 brukes til andre funksjoner som stand-by skip (sp\xc3\xb8rs hva skipet er klasset som) og seismikk. I de siste \xc3\xa5rene har en ny generasjon av Platform Supply Vessel kom p\xc3\xa5 markedet, som regel utstyrt med klasse 1 eller klasse 2 Dynamic Positioning System. _NEWLINE_Multifunksjonsforsyningsfart\xc3\xb8y (engelsk: Multi Purpose Supply Vessel eller Multi Purpose Offshore Vessel) er st\xc3\xb8rre og bedre utstyrte forsyningsfart\xc3\xb8yer. Disse benyttes blant annet til installasjon av havbunnsutstyr.\n_START_SECTION_\nLast\n_START_PARAGRAPH_\nDen prim\xc3\xa6re funksjon av et plattform supply-skip er \xc3\xa5 transportere forsyninger til oljeplattformen og returnere andre laster til land. Lastetankene for borev\xc3\xa6sker, mud, sement, diesel, drikkevann og ikke-drikkbart vann, og kjemikalier som anvendes i boreprosessen utgj\xc3\xb8r hoveddelen av lasterommene. Drivstoff, vann og kjemikalier kreves nesten alltid  av oljeplattformer. Visse andre kjemikalier m\xc3\xa5 returneres til land for riktig gjenvinning eller deponering. R\xc3\xa5oljeprodukter fra riggen blir imidlertid  vanligvis ikke fraktet p\xc3\xa5 forsyningsfart\xc3\xb8y.\n_START_SECTION_\nSt\xc3\xb8tte\n_START_PARAGRAPH_\nDe fleste forsyningsskip har en kombinasjon av dekkslast og bulklast i tanker under dekk. Mange skip er konstruert (eller ombygget) for \xc3\xa5 utf\xc3\xb8re en spesiell jobb. Noen av disse fart\xc3\xb8yene er utstyrt med Fi-Fi anlegg (vannkanoner) for \xc3\xa5 bekjempe plattformbranner. Noen skip er utstyrt med oljeoppsamlingsutstyr for \xc3\xa5 bist\xc3\xa5 i opprydding av utslipp til sj\xc3\xb8s.'